बिफ़ोर
ग़ोता लगाना मना है
अच्छा। ठीक है। लो। जाओ। जाओ।
ठीक है।
भगवान।
इस फ़ार्महाउस का क्या चक्कर है?
यह तस्वीर बस मुझे कहीं मिली थी। यह...
सच में?
कहाँ?
मुझे कुछ... मुझे याद न... मुझे याद नहीं है। यह बस...
पता है, तुम्हारे गुलाब अच्छे से ब...
बढ़ रहे हैं।
लिन?
अरे।
तुम्हारा नाम क्या है?
क्या तुम यहीं आसपास रहते हो?
क्या तुम्हारे साथ कोई है?
अरे, इधर वापस आओ!
अरे, बच्चे!
ध्यान से!
तो, क्या नया चल रहा है?
कुछ ख़ास नहीं।
मैं जागा, अपने दाँत साफ़ किए, कॉफ़ी बनाई।
और फिर मैंने एक छोटे लड़के को देखा, जिसने
मेरे घर के मुख्य दरवाज़े पर खुरच-खुरचकर अपनी उँगलियों से ख़ून निकाल लिया था।
जब मैं उसकी मदद करने गया, वह सड़क की तरफ़ भाग गया
और एक कार से टकराते-टकराते बचा।
- वह कोई पूर्व मरीज़ था या... - नहीं, एकदम अजनबी।
अजीब बात है ना?
मेरी ज़िंदगी जैसे कलाकार डाली की किसी पेंटिंग में बदल गई है।
तुम यहाँ क्यों आते हो, ईलाय?
यह ज़िंदगी के क्या मायने हैं जैसा कोई सवाल है क्या?
नहीं, यह एक व्यावहारिक सवाल है।
तुम यहाँ हर हफ़्ते अपनी मर्ज़ी से आते हो
और पूरे 50 मिनट सिर्फ़ इस बारे में बात करते हो कि,
मतलब, तुम वाक़ई कैसा महसूस करते हो, उसे छोड़कर लगभग हर चीज़ के बारे में बात करते हो।
या शायद कहने के लिए कुछ है ही नहीं।
या शायद तुम सच स्वीकार नहीं करना चाहते।
बेशक मैं सच स्वीकार नहीं करना चाहता।
यह स्वाभाविक है कि मैं सच स्वीकार नहीं कर रहा हूँ, पर यह ज़्यादा दिन नहीं चलेगा।
इसलिए क्या अभी के लिए मैं इसका लुत्फ़ नहीं उठा सकता?
क्या तुम इसका लुत्फ़ उठा रहे हो?
कुछ ख़ास तो नहीं।
देखो, ऐसे हालात में,
- यह एकदम सामान्य है कि तुम्हें... - क्या?
ग़ुस्सा आए, उदासी महसूस हो, भ्रम हो?
बेशक। ये सभी एहसास सामान्य हैं।
हाँ। और असुविधा का एहसास?
जैसे उसने यह जो पूरी स्थिति पैदा कर दी है, यह बहुत असुविधाजनक है।
मेरा मतलब है, अब मैं अपने हॉल का बाथरूम तक इस्तेमाल नहीं कर सकता।
और उसने से तुम्हारा मतलब है तुम्हारी पत्नी, लिन ने?
मैं अपनी पत्नी के बारे में बात नहीं करना चाहता।
ठीक है, इस बारे में बात करते हैं कि कैसे तुम उसके बारे में बात नहीं करना चाहते।
उस बारे में बात ना करने से तुम्हें कैसा महसूस होता है?
बहुत अच्छा। उससे मुझे कमबख़्त बहुत अच्छा महसूस होता है।
तो काम कैसा चल रहा है?
ठीक-ठाक चल रहा है।
तुम अपने काम को इतना कम महत्व क्यों देते हो?
मेरा मतलब है, तुम्हारा तो एक बहुत लम्बा और कामयाब करियर रहा है जिसमें तुम
परेशान बच्चों की मदद करते रहे हो।
मुझे नहीं लगता अब मैं वह काम कर सकता हूँ।
लिन?
- हैलो। - भगवान,
यक़ीन नहीं होता आख़िरकार तुमने फ़ोन उठा लिया। मैंने तुम्हें पाँच मैसेज भेजे थे।
तुम सुन रहे हो? मैं गेल बोल रही हूँ।
हाँ। हाय... हाँ। हाय, गेल, मैं यहीं हूँ।
देखो, तुम्हारे पीछे पड़ने के लिए माफ़ करना,
पर मेरे पास एक बच्चे का मामला है, अदालत फ़ैसला करने वाली है और...
गेल, मुझे नहीं लगता कि इस समय मैं कोई भी नया मामला ले सकता हूँ।
बस मेरी बात सुन लो। यह एक अनोखी स्थिति है। बात कुछ अलग है।
मुझे जाना होगा।
मैंने तुम्हें एक फ़ाइल ईमेल की है। कम से कम उसे एक बार देख तो लो?
बाय।
क्या?
"आक्रामक व्यवहार का इतिहास।
विद्रोह और अवमानना की प्रवृत्ति।
स्कूलों से बार-बार निकाला गया।"
निष्कर्ष : नोआ सॉयर का मामला अनिर्णायक है।
"चौथा दाख़िला ख़ास तौर पर परेशानी भरा रहा।"
लिन द्वारा लिखित "द बॉय हू वॉज़ अफ़्रेड ऑफ़ द वॉटर"
तुम अक्सर ऐसा करते हो?
लोगों के घरों के कुत्तों के दरवाज़ों से चुपके से अंदर चले जाना?
क्या तुम्हें अपना फ़ोन नंबर पता है?
या तुम मुझे यह बता सकते हो कि तुम कहाँ रहते हो?
ठीक है।
हमें यह पता लगाना ही होगा कि तुम कहाँ रहते हो,
क्योंकि तुम्हारे माँ-बाप को तुम्हारी बहुत चिंता हो रही होगी, ठीक है?
तो मैं एक फ़ोन करने वाला हूँ।
यह 911 है। अपनी आपात स्थिति के बारे में बताएँ।
देखिए, मैं...
मैंने ग़लती से फ़ोन कर दिया।
क्या तुम यहाँ रहते हो?
हैलो?
हे भगवान।
- हिलना मत नहीं तो भगवान क़सम! - नहीं!
तुम मेरे अपार्टमेंट में क्या कर रहे हो?
वह मुझे यहाँ लाया है! क्या वह आपका बेटा है?
क्या?
नोआ? यहाँ आओ।
क्या हुआ? तुम क्या कर रहे हो?
वह मेरे घर में था।
जब मैं सो रही थी, क्या तुम घर से बाहर गए थे?
मतलब, आपको समझना होगा,
एक अजनबी आदमी इतनी रात गए मेरे घर के अंदर घुस आता है और...
जानता हूँ।
मैंने पहले कभी मेस का इस्तेमाल तक नहीं किया। मुझे नहीं पता था वह काम करेगा या नहीं।
वह काम करता है। हाँ। यक़ीन कीजिए। वह काम करता है।
ऐसा लग रहा है जैसे मैंने अपनी आँखों में टूटा हुआ काँच डाल दिया हो।
माफ़ कीजिए।
हे भगवान। यह बच्चा तो मेरी जान लेकर रहेगा।
मतलब, मुझे ग़लत मत समझिएगा। मुझे उससे बहुत प्यार है।
जब वह डर नहीं रहा होता है, आपको उसे तब देखना चाहिए।
वह पूरी दुनिया का सबसे प्यारा बच्चा है।
क्या वह बात करता है?
कुछ समय से नहीं करता।
वह बात करता था, लेकिन मुझे नहीं पता उसके साथ क्या हो रहा है।
और उसकी काफ़ी जाँच भी हो चुकी है, लेकिन किसी भी चीज़ से कोई मदद नहीं हुई और मैं...
मुझे आपसे यह सब नहीं कहना चाहिए। यक़ीनन आपको यह अजीब लग रहा होगा।
मैंने इससे ख़राब बातें सुनी हुई हैं।
नोआ। यहाँ आकर माफ़ी माँगो, प्लीज़।
नोआ।
सुनो।
तुम यहाँ आकर माफ़ी माँगोगे, मिस्टर...
- ईलाय। - ईलाय से।
यह मेरा घर है।
सच में?
यह इसका शौक़ है। चित्र बनाना। काफ़ी अच्छा बनाता है, हँ?
सुनो, बच्चे।
मुझे थोड़ा अकेलापन महसूस हो रहा है। क्या आज रात मैं तुम्हारे साथ सो सकती हूँ?
ठीक है।
टेडी को भी सुला लेते हैं। यह लो।
ठीक है।
हाँ।
नोआ?
तुम रात में घर से बाहर नहीं जा सकते, ठीक है?
या मेरे बिना किसी भी समय।
तुम समझ रहे हो?
हाँ?
ठीक है।
प्यार तुम्हें।
देखो, तुम मुझे जानते हो। क्या तुम्हारे साथ कभी ऐसा हुआ है?
ऐसा लगा है कि तुम किसी और के सपने में हो?
हमेशा लगता रहता है।
जैसे अभी भी मुझे ऐसा लग रहा है जैसे मैं एक तितली हूँ जो सपना देख रही है कि मैं एक आदमी हूँ।
- तुम्हें यहाँ नशा करने से कोई रोकता नहीं है? - क्या?
- यह दवा की तरह है। - अह-हँ।
- तुम यह खाने वाले हो? - नहीं। तुम खा लो।
तो, वैसे, यह बच्चा है कौन? क्लाइंट है?
नहीं, वह ख़ुद ही पता नहीं अचानक कहाँ से आ गया।
हो सकता है तुम्हारा उससे कोई सम्बन्ध हो। मतलब, आध्यात्मिक।
- तुमने कहा तुम उससे पहले कभी नहीं मिले। - नहीं, वह बकवास मत शुरू करो।
- कैसी बकवास? - तुम जानते हो मैं क्या कह रहा हूँ।
इस ग्रह पर आधी सभ्यताएँ किसी न किसी तरह की आध्यात्मिक दुनिया में विश्वास रखती हैं,
यह विश्वास रखती हैं कि मौत के बाद भी व्यक्ति का अस्तित्व ख़त्म नहीं होता।
हाँ, क्योंकि सच का सामना करने से बचने के लिए लोग आध्यात्मिक दुनिया से सम्बन्धित किसी भी
सिरफिरी धारणा से चिपके रहेंगे।
आज तक इस बात का रत्ती भर भी वैज्ञानिक साक्ष्य नहीं मिला है
कि मौत के बाद भी ज़िंदगी होती है।
एक बार लोग मर जाते हैं तो हमेशा के लिए मर जाते हैं।
हद है, ईलाय, बता ही दो तुम्हें क्या महसूस हो रहा है।
मुझे कुछ महसूस नहीं हो रहा है।
मैं सच को स्वीकार नहीं कर रहा हूँ। तुमने सुना नहीं?
शायद तुम्हारी मदद सिर्फ़ थेरेपी से नहीं होगी।
और किससे होगी?
आयहुआस्का से।
- मुझे जाना होगा। तुमसे बात करके अच्छा लगा। - नहीं।
- मेरा ओझा है ना। वह... - हाँ, अपने ओझा को हाय कहना।
उससे कहना 1969 का नया साल मुबारक हो।
तुम्हारा बहुत-बहुत शुक्रिया कि तुम यह करने के लिए मान गए।
नहीं मानता तो तुम मुझे परेशान करना छोड़तीं?
तुमने फ़ाइल देखी थी?
थोड़ी-बहुत। पर मैं बिना किसी जानकारी के उस बच्चे से मिलना चाहूँगा।
ठीक है।
ठीक है, वह यहाँ है।
ईलाय, यह नोआ है।
रुको, क्या?
वह मेरे घर आया था, गेल। दो बार।
देखो, हो सकता है यह कोई संकेत हो।
तुम्हें इस वक़्त मज़ाक़ सूझ रहा है?
देखो, ईलाय, मैं यह नहीं बता सकती कि वह तुम्हारे घर कैसे पहुँच गया, ठीक है?
लेकिन यह बच्चा दो सालों में पाँच फ़ॉस्टर यानी पालक परिवारों के साथ रहा है।
उसके पास अब कोई विकल्प नहीं बचे हैं।
काउंटी अदालत के आकलन के आधार पर उसे सीधा राज्य अस्पताल भेज दिया जाएगा।
लेकिन अगर उसकी मदद अभी भी की जा सकती हो तो?
अगर उसके लिए अभी बहुत देर ना हुई हो तो?
तो, तुम मदद करोगे?
तुम्हारी फ़ॉस्टर माँ ने कहा कि मैं तुमसे बात कर सकता हूँ।
नई रिकॉर्डिंग
तो, हम बात करें तो तुम्हें कोई ऐतराज़ तो नहीं?
अरे, तुम कुछ मज़ेदार देखना चाहते हो?
यह इस हाथ में है। अब यह इस हाथ में है।
अब, वह कहाँ गया?
मुझे वह दिख रहा है। यह रहा। वह कहाँ है? यह रहा।
तुम्हें ट्रेन पसंद हैं?
हाँ, मुझे भी।
क्या वहाँ कोई ट्रेन हैं जहाँ तुम रहते हो?
नोआ, तुम मेरे घर आते रहते हो।
क्या तुम्हें कोई अंदाज़ा है क्यों?
क्या तुम किसी तरह इस जगह को जानते हो?
क्या इसे देखकर तुम्हें कुछ याद आता है?
पता है, वह किताब मेरी पत्नी ने लिखी थी।
वह एक कलाकार है।
वह एक कलाकार थी। बिल्कुल तुम्हारी तरह।
क्या हुआ?
नोआ, क्या बात है?
नोआ, क्या हुआ?
नोआ।
नोआ, क्या हो रहा है?
नोआ, क्या हुआ है?
क्या हुआ है? सब ठीक है। मैं यहीं हूँ।
क्या हो रहा है? क्या हो रहा है?
- आपने इसके साथ क्या किया? - यह किसी चीज़ से उत्तेजित हो गया।
- कोई बात नहीं, मैं संभालती हूँ! मैं संभालती हूँ। - ठीक है।
बच्चे, यहाँ आओ। मेरी तरफ़ देखो। गहरी साँसें लो।
ठीक है? तुम ठीक हो।
ख़ुद को संभालो, ईलाय।
लिन।
मैं अब यह और बर्दाश्त नहीं कर सकता।
"रंगहीन हरे विचार क्रोधावेश में सोते हैं।"
यहाँ भाषा का खेल दो अलग-अलग स्तरों पर खेला जा रहा है।
- हाय। - ईलाय, तुम यहाँ क्या कर रहे हो?
- हाँ। - तुम ठीक हो?
हाँ। ड्रेक, मैं चाहता हूँ आप यह सुनें।
यह तुम मुझे क्या सुना रहे हो?
यह एक आठ साल के बच्चे के साथ मेरे सेशन की रिकॉर्डिंग है, ठीक है?
मैं यह पता लगाना चाहता हूँ कि वह क्या कह रहा है।
मैं तो ऐसी किसी भाषा से वाक़िफ़ नहीं हूँ, अगर तुम यही पूछना चाहते हो।
- पर यह एक भाषा हो सकती है, है ना? - शायद।
मैं इसका पता कैसे लगाऊँ?
तुम्हें एक ख़ास अनुवादक के लिंक की ज़रूरत है।
- बहुत बढ़िया। आप उसका इंतज़ाम कर सकते हैं? - मैं कोशिश करूँगा।
- शुक्रिया। - ठीक है।
और यह एक आठ साल का बच्चा है?
हाँ, ऐसा लग रहा है जैसे वह मुझसे कुछ कहने की कोशिश कर रहा है, तुम्हें नहीं लगता?
हो सकता है वह बच्चा स्वाहिली वग़ैरह जानता हो।
मैं भाषाओं का विशेषज्ञ नहीं हूँ।
वह स्वाहिली नहीं जानता। वह आठ साल का है।
मुझे समझ नहीं आ रहा है। तुम्हें तो उत्साहित होना चाहिए।
- तुम्हें तो यह सब बहुत पसंद था। - हाँ, मतलब, यह...
क्या?
याद है, ग्रैड स्कूल में मैंने कैपग्रैस सिंड्रोम पर एक पेपर लिखा था?
वह एक ऐसी बीमारी है जिसमें आपको लगता है
कि आपके सबसे क़रीबी लोगों की जगह बहरूपियों ने ले ली है।
लेकिन असल में वह आप हैं।
आप ही बहरूपिए हैं।
यह एक तरह का अलगाव है।
आपकी वास्तविकता को कोई झटका लगता है
और, अचानक, आप अपनी ही ज़िंदगी को एक बाहरी इंसान की तरह देखने लगते हैं।
और यही मेरे साथ हो रहा है।
मैं बहरूपिया हूँ।
मुझे समझ नहीं आ रहा है।
मैं किसी की मदद कैसे कर सकता हूँ, जबकि मैं अपनी ख़ुद की पत्नी की मदद नहीं कर पाया?
ईलाय, तुम अभी भी वही इंसान हो।
तुम्हें बस अपने नकारात्मक विचारों को ख़त्म करने का रास्ता ढूँढना होगा।
- कौन? - कौन क्या?
तुम्हें किसने धक्का दिया?
पता नहीं। मैंने किसी का चेहरा नहीं देखा।
लेकिन तुम जानते हो वह कौन था, है ना?
वह बात छोड़ो। वह बस एक सपना था।
मुझे बिल्कुल नहीं लगता कि वह बस एक सपना था।
मुझे लगता है यह तुम्हारे द्वारा इस कमरे में कही गई सबसे अर्थपूर्ण बातों में से एक है।
सच में? कैसे?
यह जो सपना तुम्हें आता रहता है, उसमें तुम मरते नहीं हो।
बस तुम्हारे शरीर की सारी हड्डियाँ टूट जाती हैं ताकि तुम हिल-डुल न सको।
तुम अटक गए हो। तुम एक टूटे हुए, हारे हुए आदमी हो।
और मुझे लगता है ऐसा इसलिए है क्योंकि तुम वह स्वीकार करने के लिए तैयार नहीं हो,
जो तुम लिन की आत्महत्या को लेकर वाक़ई महसूस करते हो।
मुझे लगता है तुम उस पर ध्यान देने से भी डरते हो।
हद है।
ओह, कमबख़्त। लैरी!
कमबख़्त... हद हो गई!
कुत्ता पालना मज़ेदार होगा। भगवान, कमबख़्त कहीं का।
ओह, हद है। सत्यानाश।
गुड लक। और अपना ख़याल रखना, ठीक है?
हमारा ट्रेडमार्क युक्त इंजन
जो 7,000 से ज़्यादा भाषाओं को समझने में मदद करता है
भाषा की जाँच करो
विश्लेषण किया जा रहा है...
भाषा : डच प्राचीन 17वीं शताब्दी
ऑडियो अनुवाद बजाएँ
मुझे डर लग रहा है। मुझे बचा लो। प्लीज़, मुझे बचा लो।
मुझे डर लग रहा है।
मुझे नोआ से बात करनी है।
मैं यहाँ एक मरीज़ से मिलने आया हूँ। नोआ सॉयर।
- वह कहाँ है? - मैं थोड़ी देर पहले ही तो उसकी जाँच कर रही थी।
धत् तेरे की।
नोआ?
नोआ।
सब ठीक है।
अब तुम सुरक्षित हो।
"मैं तुम्हारी मदद करूँगा।"
"...मदद करूँगा।"
नोआ, तुम्हें इतना डर किस चीज़ से लग रहा है?
क्या तुम्हें पता है?
सत्यानाश।
उप-शीर्षक अनुवादक : पुनीत कुसुम